Mekanizma Mbrojtës

Mekanizmat mbrojtës janë teknika psikologjike të pavetëdijshme për të mbrojtur vetveten nga stresi e ankthi, për të zgjidhur konfliktet dhe për të ruajtur respektin për vetvehten. Ne të gjithë përdorim mekanizma mbrojtës dhe për aq kohë sa nuk i përdorim me tepëri ato nuk janë të dëmshme. 

 Ndrydhja ose Represioni është një mekanizëm mbrojtës i cili bën që kujtimet e dhimbshme dhe mendimet e motivet e papranueshme harrohen ose ndrydhen në mënyrë që të mos merremi me to. Individi në mënyrë të pavetëdijshme shpenzon mjaft energji emocionale që t'i mbajë ato në pavetëdije. 

 Projektimi. Me anë të projektimit një person i atribuon karakteristikat ose motivet e tij të papranueshme njerëzve të tjerë, në vend që t'ia atribuojë vehtes. 

 Fantazia. Me anë të fantazisë njeriu i shmanget stresit dhe ankthit me anë të fantazive se gjithçka është e persosur dhe se problemet janë kapërcyer.Çdo kush fantazon herë pas here dhe kjo është një teknikë e mirë relaksimi. Limiti ndërmjet normales dhe anormales shprehet nga turbullimi që ndiejmë kur e veçojmë fantazinë nga realiteti. 

 Regresioni. Me anë të regresionit një person kthehet mbrapsht në një formë më të hershme dhe më të papjekur të sjelljes me qëllimin e vetëm të eliminojë stresin, megjithëse përkohësisht. 

 Racionalizimi. Me anë të racionalizimit personi përdor më tepër pretekste për të justifikuar sjelljen e tij sesa ekspozon motivet e vërteta të sjelljes. 

 Zhvendosja. Me anë të zhvendosjes e drejtojmë agresionin dhe armiqësinë tonë ndaj një personi apo objekti tjetër, në vend që ta drejtojmë te objekti apo personi i duhur. 

 Sublimimi. Me anë të sublimimit personi i ridrejton nxitjet shoqërisht të padëshirueshme në sjellje të pranuara nga shoqëria. 

 Formacioni reaktiv. Me anë të formacionit reaktiv një person maskon një tipar të papranueshëm ose që e streson në mënyrë të pavetëdijshme duke marrë përsipër një sjellje me qëndrim të kundërt.

 Shih edhe 
 Psikologjia

Kategoria:Psikologji